  Туспуктэм: Константин Вознесенских Майя Бывальцева 31-тӥ куартолэзе Удмуртиын коронавируслы 1 сюрс 413 эскеронъёс ортчытӥзы, 23 муртлэсь висёнэз шараязы, соос пӧлын 14 аресозь вить пиналъёс но 65 арессэс ортчем ньыль арлыдоос. 11 адямиез эмъяськонниосы понӥзы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 1 сюрс 31 адямиез эмчиос чакласа возё.  Эмъяськонниын кыллись 48 висисьёслэн тазалыксы шоро-куспо лыдъяське, 18 муртлэн – секыт, витез со пӧлысь тыосты шокатӥсь аппарат борды итэмын.  55 адями висёнэз вормиз. Кык мурт кулӥз. Воргоронлы 83 арес вал, кышномуртлы – 76 арес. 1-тӥ инвожолы Удмуртиын коронавирусэн черлан 166 сюрс 944 учыр лабораториосын зэматэмын. 162 сюрс 580 мурт йӧназ, 4 сюрс 42 адями улонысь кошкиз.  698 сюрс 61 мурт вакцинациез ортчиз, со пӧлысь 557 сюрс 852 адями кыкетӥ компонентсэ но басьтӥз. 159 сюрс 424 адями ревакцинациез ортчиз. Тегъёс: Тазалык висён коронавирус Ижкар Удмуртия  